ประกาศคณะกรรมการกํากับตลาดทุนที่ ทน. 76/2552เรื่อง หลักเกณฑ์ เงื่อนไข และวิธีการชําระบัญชีของกองทุนรวม\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 130 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ข้อ ๑ ในประกาศนี้ "บริษัทหลักทรัพย์" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวมข้อ ๒ ประกาศนี้มิให้นํามาใช้บังคับกับกองทุนรวมที่มีประกาศคณะกรรมการกํากับตลาดทุน กําหนดหลักเกณฑ์ เงื่อนไข และวิธีการชําระบัญชีของกองทุนรวมนั้นไว้เป็นการเฉพาะแล้วข้อ ๓ บริษัทหลักทรัพย์ที่จัดการกองทุนรวมใดอาจทําหน้าที่ชําระบัญชีของกองทุนรวมนั้นได้ หรือจะแต่งตั้งบุคคลอื่นตามที่สํานักงานกําหนดเป็นผู้ชําระบัญชีของกองทุนรวมก็ได้ ทั้งนี้ ต้องได้รับความเห็นชอบจากสํานักงานตามหลักเกณฑ์และวิธีการที่สํานักงานกําหนดข้อ ๔ เมื่อบริษัทหลักทรัพย์ได้แต่งตั้งผู้ชําระบัญชีแล้ว ให้บริษัทหลักทรัพย์ดําเนินการดังต่อไปนี้(1) ส่งมอบบัญชีและเอกสารหลักฐานต่าง ๆ ของกองทุนรวม ซึ่งรับรองโดยบริษัทหลักทรัพย์นั้นเอง รวมทั้งดําเนินการให้ผู้ดูแลผลประโยชน์ของกองทุนรวมส่งมอบบัญชีและเอกสารหลักฐานต่าง ๆ ของกองทุนรวมนั้นให้แก่ผู้ชําระบัญชีภายในห้าวันทําการนับแต่วันเลิกกองทุนรวม(2) ส่งมอบงบการเงินของกองทุนรวม ณ วันเลิกกองทุนรวมที่ผ่านการตรวจสอบและแสดงความเห็นจากผู้สอบบัญชีของกองทุนรวมและรับรองโดยบริษัทหลักทรัพย์นั้นเองให้แก่ผู้ชําระบัญชีภายในสิบห้าวันทําการนับแต่วันเลิกกองทุนรวมในกรณีที่มีเหตุจําเป็นและสมควร สํานักงานอาจพิจารณาผ่อนผันระยะเวลาการปฏิบัติตามวรรคหนึ่งได้ข้อ ๕ ให้ผู้ชําระบัญชีมีอํานาจและหน้าที่ดังต่อไปนี้(1) เก็บรวบรวมและตรวจรับทรัพย์สินของกองทุนรวมหรือที่กองทุนรวมมีสิทธิจะได้รับจากบุคคลอื่น(2) จําหน่ายทรัพย์สินของกองทุนรวมเพื่อรวบรวมเป็นเงินสด เงินฝากธนาคาร หรือตั๋วสัญญาใช้เงินที่ออกโดยธนาคารพาณิชย์หรือบริษัทเงินทุน(3) ชําระหนี้ในนามกองทุนรวม และชําระค่าธรรมเนียม ค่าภาระติดพัน เงินค่าตอบแทนในการชําระบัญชี รวมทั้งค่าใช้จ่ายอื่นซึ่งต้องเสียในการชําระบัญชีของกองทุนรวม(4) แบ่งเงินหรือทรัพย์สินที่เหลืออยู่ภายหลังการชําระหนี้ให้แก่ผู้ถือหน่วยลงทุนที่มีชื่อปรากฏในทะเบียนผู้ถือหน่วยลงทุน ณ วันเลิกกองทุนรวม(5) จดทะเบียนเลิกกองทุนรวมกับสํานักงาน(6) ดําเนินการโอนทรัพย์สินคงค้างให้แก่สํานักงาน(7) ดําเนินการอย่างอื่นเท่าที่จําเป็นเพื่อให้การชําระบัญชีเสร็จสิ้นการจําหน่ายทรัพย์สินของกองทุนรวมตามวรรคหนึ่ง (2) ผู้ชําระบัญชีอาจมอบหมายให้บริษัทหลักทรัพย์เป็นผู้ดําเนินการได้ และในกรณีที่มีเหตุจําเป็นและสมควรซึ่งทําให้ไม่สามารถจําหน่ายทรัพย์สินของกองทุนรวมได้ ให้ผู้ชําระบัญชี บริษัทหลักทรัพย์ และผู้ดูแลผลประโยชน์ของกองทุนรวมนั้นร่วมกันพิจารณาดําเนินการเกี่ยวกับทรัพย์สินดังกล่าวตามที่เห็นสมควร โดยต้องคํานึงถึงผลประโยชน์ที่กองทุนรวมจะได้รับเป็นสําคัญการชําระค่าธรรมเนียม ค่าภาระติดพัน รวมทั้งค่าใช้จ่ายอื่นซึ่งต้องเสียในการชําระบัญชีของกองทุนรวมตามวรรคหนึ่ง (3) ให้ชําระก่อนการชําระหนี้รายอื่นข้อ ๖ ให้ผู้ชําระบัญชีฝากทรัพย์สินของกองทุนรวมไว้กับผู้ดูแลผลประโยชน์ของกองทุนรวมนั้น โดยผู้ชําระบัญชีเป็นผู้สั่งรับและจ่ายทรัพย์สินรวมทั้งเงินดังกล่าวข้อ ๗ ภายในห้าวันทําการนับแต่วันที่ผู้ชําระบัญชีได้รับมอบบัญชีและเอกสารหลักฐานของกองทุนรวมตามข้อ 4 วรรคหนึ่ง (1) ให้ผู้ชําระบัญชีดําเนินการดังต่อไปนี้(1) แจ้งเป็นหนังสือให้เจ้าหนี้ซึ่งมีชื่อปรากฏในบัญชีและเอกสารหลักฐานของกองทุนรวม ยื่นคําทวงหนี้แก่ผู้ชําระบัญชีภายในสิบวันทําการนับแต่วันที่เจ้าหนี้ได้รับหนังสือแจ้ง(2) แจ้งเป็นหนังสือให้ลูกหนี้ซึ่งมีชื่อปรากฏในบัญชีและเอกสารหลักฐานของกองทุนรวมชําระหนี้แก่ผู้ชําระบัญชีภายในเวลาอันควรและต้องติดตามทวงถามให้ชําระหนี้ตามสมควรแก่กรณี โดยต้องคํานึงถึงผลประโยชน์ที่กองทุนรวมจะได้รับเป็นสําคัญการส่งหนังสือแจ้งให้เจ้าหนี้และลูกหนี้ตามวรรคหนึ่ง ให้ผู้ชําระบัญชีส่งทางไปรษณีย์ลงทะเบียนตอบรับ หรือโดยวิธีอื่นใดที่มีหลักฐานการตอบรับข้อ ๘ เมื่อผู้ชําระบัญชีได้ชําระหนี้หรือกันเงินเพื่อการชําระหนี้ทั้งหมดของกองทุนรวมแล้วให้ผู้ชําระบัญชีแบ่งและจัดส่งเงินส่วนที่เหลือนั้นให้แก่ผู้ถือหน่วยลงทุนตามส่วนของหน่วยลงทุนที่ผู้ถือหน่วยลงทุนแต่ละรายถืออยู่ตามหลักฐานที่ปรากฏในทะเบียนผู้ถือหน่วยลงทุน ณ วันเลิกกองทุนรวม และเมื่อได้ดําเนินการดังกล่าวแล้ว ให้ถือว่าการชําระบัญชีเสร็จสิ้นในการจัดส่งเงินให้แก่ผู้ถือหน่วยลงทุนตามวรรคหนึ่ง ให้ผู้ชําระบัญชีจัดส่งเอกสารดังต่อไปนี้ให้แก่ผู้ถือหน่วยลงทุนด้วย(1) สําเนางบการเงินสําหรับระยะเวลานับแต่วันเลิกกองทุนรวมจนถึงระยะเวลาไม่เกินห้าวันทําการก่อนวันจัดส่งเงินงวดสุดท้ายให้แก่ผู้ถือหน่วยลงทุน ซึ่งประกอบด้วย (ก) งบรายรับและรายจ่าย (ข) งบรายได้และค่าใช้จ่าย (ค) งบแสดงส่วนของผู้ถือหน่วยลงทุน(2) เอกสารที่แสดงถึงจํานวนเงินที่จ่ายคืนผู้ถือหน่วยลงทุนคิดเป็นต่อหน่วยลงทุนงบการเงินตามวรรคสอง (1) ต้องเป็นงบการเงินที่ผ่านการตรวจสอบและแสดงความเห็นจากผู้สอบบัญชีที่ได้รับความเห็นชอบตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชี หรือประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีของบริษัทหลักทรัพย์และบริษัทเงินทุนหลักทรัพย์ข้อ ๙ ถ้าเจ้าหนี้ของกองทุนรวมมิได้ยื่นคําทวงหนี้แก่ผู้ชําระบัญชี หรือผู้ถือหน่วยลงทุนไม่มารับเงินหรือทรัพย์สิน หรือไม่ยื่นเช็คแก่ธนาคารเพื่อให้ใช้เงินตามเช็คที่ได้รับเนื่องจากการแจกจ่ายทรัพย์สินให้แก่ผู้ถือหน่วยลงทุน ให้ผู้ชําระบัญชีวางเงินตามจํานวนหนี้หรือจํานวนเงินตามเช็ค หรือวางทรัพย์สิน รวมทั้งวางเงินประกันค่าฤชาธรรมเนียมไว้ ณ สํานักงานวางทรัพย์ ตามกฎหมายกฎข้อบังคับและระเบียบเกี่ยวกับการวางทรัพย์ และให้ผู้ชําระบัญชีแจ้งเป็นหนังสือให้เจ้าหนี้ หรือผู้ถือหน่วยลงทุนซึ่งมีชื่อปรากฏในบัญชีและเอกสารหลักฐานของกองทุนรวมทราบถึงการวางเงินหรือทรัพย์สินดังกล่าวโดยทางไปรษณีย์ลงทะเบียนตอบรับหรือโดยวิธีอื่นที่มีหลักฐานการตอบรับ ในการนี้ ผู้ชําระบัญชีต้องดําเนินการใด ๆ ตามความจําเป็นเพื่อให้สํานักงานเป็นผู้มีสิทธิถอนเงินหรือทรัพย์สินที่วางไว้ ซึ่งเจ้าหนี้หรือผู้ถือหน่วยลงทุนมิได้เรียกเอาภายในสิบปีนับแต่วันที่ได้รับคําบอกกล่าวการวางเงินหรือทรัพย์สิน ในฐานะที่เป็นทรัพย์สินคงค้างของกองทุนรวมข้อ ๑๐ ผู้ชําระบัญชีต้องชําระบัญชีให้เสร็จสิ้นภายในเก้าสิบวันนับแต่วันเลิกกองทุนรวม และเมื่อชําระบัญชีเสร็จสิ้นแล้ว ให้ผู้ชําระบัญชียื่นคําขอจดทะเบียนเลิกกองทุนรวมพร้อมทั้งจัดส่งรายงานผลการชําระบัญชีตามแบบที่จัดไว้ในระบบงานอิเล็กทรอนิกส์ของสํานักงาน ต่อสํานักงานภายในสามสิบวันนับแต่วันชําระบัญชีเสร็จสิ้น เว้นแต่ในกรณีที่ผู้ถือหน่วยลงทุนไม่มารับเงินหรือทรัพย์สิน หรือไม่ยื่นเช็คแก่ธนาคารเพื่อให้ใช้เงินตามเช็ค ที่ได้รับเนื่องจากการแจกจ่ายทรัพย์สินให้แก่ผู้ถือหน่วยลงทุน ให้ผู้ชําระบัญชียื่นคําขอจดทะเบียนเลิกกองทุนรวมได้เมื่อพ้นกําหนดหกเดือนนับแต่วันชําระบัญชีเสร็จสิ้น แต่ทั้งนี้ต้องไม่เกินหนึ่งปีนับแต่วันชําระบัญชีเสร็จสิ้น เว้นแต่กรณีมีเหตุผลจําเป็นและสมควรโดยได้รับความเห็นชอบจากสํานักงานข้อ ๑๑ ในกรณีที่ผู้ชําระบัญชีไม่สามารถชําระบัญชีให้เสร็จสิ้นภายในระยะเวลาที่กําหนดตามข้อ 10 ให้ผู้ชําระบัญชีทําหนังสือขอผ่อนผันระยะเวลาการชําระบัญชีต่อสํานักงานพร้อมทั้งระบุเหตุผลในการขอผ่อนผัน ในกรณีที่สํานักงานผ่อนผันระยะเวลาการชําระบัญชี สํานักงานอาจสั่งให้ผู้ชําระบัญชีดําเนินการอย่างใดอย่างหนึ่งเพื่อเร่งรัดการชําระบัญชีตามที่เห็นสมควร ทั้งนี้ ให้ผู้ชําระบัญชีส่งรายงานการชําระบัญชีพร้อมแถลงความเป็นไปในการชําระบัญชีให้สํานักงานทราบเป็นรายเดือนจนกว่าการชําระบัญชีจะเสร็จสิ้นมิให้นําความในวรรคหนึ่งมาใช้บังคับกับการชําระบัญชีของกองทุนรวมอสังหาริมทรัพย์เพื่อแก้ไขปัญหาในระบบสถาบันการเงินและกองทุนรวมอสังหาริมทรัพย์และสิทธิเรียกร้องข้อ ๑๒ ในกรณีที่ผู้ชําระบัญชีไม่สามารถปฏิบัติหน้าที่ไม่ว่าด้วยเหตุใดก็ตาม ให้ผู้ชําระบัญชีส่งมอบเอกสารหลักฐานต่าง ๆ ของกองทุนรวม ตลอดจนจัดทํารายงานการชําระบัญชีเท่าที่ได้ดําเนินการไปแล้วให้บริษัทหลักทรัพย์ทันที และให้บริษัทหลักทรัพย์ดําเนินการดังต่อไปนี้(1) แต่งตั้งผู้ชําระบัญชีรายใหม่เพื่อปฏิบัติหน้าที่แทนภายในสิบวันทําการนับแต่วันที่ผู้ชําระบัญชีไม่สามารถปฏิบัติหน้าที่ได้(2) แจ้งเป็นหนังสือให้สํานักงานทราบภายในห้าวันทําการนับแต่วันแต่งตั้งผู้ชําระบัญชีรายใหม่(3) ส่งมอบเอกสารหลักฐานต่าง ๆ ของกองทุนรวมให้แก่ผู้ชําระบัญชีรายใหม่นั้นภายในห้าวันทําการนับแต่วันแต่งตั้งผู้ชําระบัญชีรายใหม่กําหนดเวลาตามวรรคหนึ่ง สํานักงานอาจพิจารณาผ่อนผันได้ตามที่เห็นจําเป็นและสมควรข้อ ๑๓ เมื่อสํานักงานรับจดทะเบียนเลิกกองทุนรวมแล้ว ให้ผู้ชําระบัญชีจัดส่งสําเนาเอกสารดังกล่าวให้แก่บริษัทหลักทรัพย์และผู้ดูแลผลประโยชน์ และส่งมอบบัญชีและเอกสารหลักฐานทั้งหมดของกองทุนรวมให้แก่บริษัทหลักทรัพย์ที่รับจัดการกองทุนรวมนั้นเก็บรักษาเป็นระยะเวลาไม่น้อยกว่าสิบปีนับแต่วันจดทะเบียนเลิกกองทุนรวมข้อ ๑๔ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ กน. 9/2540 เรื่อง หลักเกณฑ์ เงื่อนไข และวิธีการชําระบัญชีของกองทุนรวม ลงวันที่ 17 กุมภาพันธ์ พ.ศ. 2540 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๑๕ ในกรณีที่มีประกาศฉบับอื่นใดอ้างอิงประกาศคณะกรรมการกํากับหลักทรัพย์และตลาดหลักทรัพย์ ที่ กน. 9/2540 เรื่อง หลักเกณฑ์ เงื่อนไข และวิธีการชําระบัญชีของกองทุนรวม ลงวันที่ 17 กุมภาพันธ์ พ.ศ. 2540 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๑๖ ประกาศนี้ให้ใช้บังคับตั้งแต่วันที่ 1 กันยายน พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 3 สิงหาคม พ.ศ. 2552 (นายวิจิตร สุพินิจ) ประธานกรรมการคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เนื่องจากพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 กําหนดให้การออกหลักเกณฑ์ในการชําระบัญชีของกองทุนรวม เป็นอํานาจของคณะกรรมการกํากับตลาดทุน จึงเห็นควรออกประกาศเพื่อทดแทนประกาศคณะกรรมการกํากับหลักทรัพย์และตลาดหลักทรัพย์ ที่ กน. 9/2540 เรื่อง หลักเกณฑ์ เงื่อนไข และวิธีการชําระบัญชีของกองทุนรวม ลงวันที่ 17 กุมภาพันธ์ พ.ศ. 2540 จึงจําเป็นต้องออกประกาศนี้